### 8.     Beslutning om tre projekter i [adresse] lokalområde i "Få Det Fikset"-puljen

**Åbent**

Sagsnr.: 326-2019-1472        J.nr.: 20.00.00           Dokumentnr.:
326-2020-292082

**Sagstype**

Beslutning

**Resume og sagens baggrund**

Kommunalbestyrelsen har afsat 12 mio. kr. til ’Få det
Fikset’ initiativer. Rammerne for initiativerne blev formidlet i 2019 til de 22
byer over 200 indbyggere. De forskellige byer arbejder via aktionsgrupper med
indsatser/initiativer. På mødet forelægges tre projekter i [adresse] lokalområde
med henblik på beslutning om frigivelse af midler til forslaget.
Administrationen har i forhold til forslaget forholdt sig til aktionsgruppens
beskrivelse af gennemførsel og de krav som har ligget til grund for ’Få det
Fikset’ projektet.

**Indstillinger**

Direktøren indstiller, at

1. ansøgning 1 godkendes med en rammebevilling på 100.000
   kr.,
2. ansøgning 2 godkendes med en rammebevilling på 20.000 kr.,
3. ansøgning 3 godkendes med en rammebevilling på 60.000 kr.,

under forudsætning af, at nødvendige myndighedstilladelser
og aftaler foreligger inden projekterne realiseres.

**Behandling**

Økonomiudvalget, Kommunalbestyrelsen.

**Sagsfremstilling**

Kommunalbestyrelsen har for perioden 2019-2022 afsat en
pulje til projekter i lokalsamfundene – ’Få det Fikset’-puljen. Der er i alt
afsat 14 mio. kr. fordelt med to mio. kr. til byer under 200 indbyggere og
landdistrikter, og 12 mio. kr. til 22 specifikke byer/områder.

Rammerne for anvendelse af puljen er beskrevet i et bilag
til budgetaftalen. Hovedpunkterne heri er,

at   puljen
skal anvendes til investeringer i anlæg og by-inventar, der enten ikke findes i
dag eller som skal ændres/udvides. Og uanset formål skal anvendelsen være
rettet mod det offentlige rum.

at
  der skal etableres en demokratisk proces i hvert lokalsamfund. Og det enkelte
lokal-samfund indstiller projekterne til kommunen med endelig godkendelse i
økonomiudvalg og kommunalbestyrelse.

De konkrete ansøgninger fra [adresse] området:

Aktionsgruppen for [adresse] har fremsendt tre ansøgninger med
projekter, der ønskes godkendt indenfor rammerne af ’Få det Fikset’-puljen. De
tre ansøgninger er vedlagt som henholdsvis bilag 1, 2 og 3 – dog er selve
tilbuddene udtaget af hensyn til tilbudsgiverne.

*Ansøgning 1- Træterrasse foran [adresse]*

Den første ansøgning er etablering af en stor træterrasse
foran [adresse] på havnen i [adresse].

Terrassen bliver på 21 x 11 meter, og er en del af
aktionsgruppens plan om at skabe et mere hyggeligt havneareal for både borgere
og besøgende. Forskønnelse af arealet giver mulighed for at styrke både
Værftets og [adresse] arbejde med at udbyde aktiviteter og skabe
yderligere traditioner i området.

Derudover vil det også være muligt for den enkelte besøgende
blot at benytte terrassen til ophold med kig til havnens aktiviteter.

Terrassen etableres, ejes og driftes af [adresse].

Udgifterne til terrassen er på 100.000 kr.  Heri er også
indregnet udgifter til indvielse og uforudsete udgifter.

Specificeret budget kan ses i ansøgningen.

*Administrationens bemærkninger*

Projektet er i dialog med aktionsgruppen blevet tilrettet,
så der sikres niveaufri adgang til terrassen og materialevalget, så det
tilpasses det værdifulde kulturmiljø.

*Ansøgning 2 – Flydeponton til [adresse] Hans bål*

Den anden ansøgning er til etablering af en flydeponton (ud
for vestmolen af [adresse])

I forbindelse med anlæg af legeplads, vil der ikke længere
være arealer på land, som havnen vil kunne tilbyde til benyttelse til
afbrænding af [adresse] Hans bål.

Der søges penge til at få bygget en ponton, der er egnet til
afbrænding af bålet på vand.

Ved at flytte arrangementet til vestmolen, øges arealet for
arrangementet, hvilket betyder at besøgende kan holde forsvarlig afstand til
både hinanden og bålet. Paul Schou vil kun bruges til Skt. Hans og er på land
resten af året.

Der ansøges om 20.000 kr. til projektet.

[adresse] sikrer det tilsyn samt vedligeholdelse af pontonen.

Specificeret budget kan ses i ansøgningen.

*Administrationens bemærkninger*

[adresse] har tilkendegivet at pontonen kan placeres et
sted på havnen, når den ikke er i brug. Der skal årligt søges om tilladelse hos
Brand og Redning til afbrændingen.
Ellers ingen bemærkninger.

*Ansøgning 3 – Renovering af fiskernes opbevaring*

Den tredje ansøgning er til renovering af hegnet om
fritidsfiskernes opbevaring. Til fritidsfiskernes garn- og grejplads, pladsen
hvor fiskerne opmagasinerer deres grej, ønsker lokalområdet at etablere en ny
indhegning i form af et stakit, hvor der vil være gennemsyn til pladsen. Med et
luftigt stakit, er ønsket at skabe både linjer gennem havnen, og visuelle
elementer som er i stil med de øvrige bygninger, hvilket giver et roligt og
mere harmonisk udtryk

Havnsø Fritidsfiskere står for vedligehold af hegnet.

Omkostningerne forventes at være i størrelsesordenen 60.000
kr.

Specificeret budget kan ses i ansøgningen.

*Administrationens bemærkninger*

Flytning af hegnet skal ske i tæt dialog med [adresse], da
[adresse] også har interesser og bygning i området.

*Administrationens samlede vurdering*

De tre projekter opfylder de rammer for anvendelsen af
puljen, der er skitseret i bilaget til budgetaftalen. Hertil støtter kommuneplanrammen
godt op om de tre projekter: Havnsø Havn ligger i rekreativt område. Herudover
er der mulighed for at afprøve mindre aktiviteter og projekter, som har til
hensigt at udforske eller understøtte særlige kvaliteter indenfor rammeområdet
med henblik på, at populære aktiviteter kan videreføres og sikres gennem en
udviklingsplan for [adresse].

Gennemførelse af de tre projekter vil ske i tæt dialog med
[adresse].

**Økonomiske konsekvenser**

Havnsø lokalområdes samlede andel af puljen til
Lokalsamfundenes ’Få det Fikset’ projekter er 500.000 kr. Lokalområdet har
tidligere fået godkendt ansøgninger for i alt 270.000 kr.

De samlede omkostninger til de tre projekter er estimeret
til 180.000 ekskl. moms. Det betyder, at der resterer 50.000 kr. af Helen Koch
pulje til ’Få det Fikset’ projekter. Når projekterne er gennemført og de
endelige omkostninger er kendt, vil en eventuel uforbrugt del af rammen til
fortsat kunne indgå til andre projekter i [adresse] lokalområde efter godkendelse
i Økonomiudvalg og Kommunalbestyrelse

[adresse] bemærkninger er indarbejdet i sagen.

**Økonomiudvalgets møde den 18.
november 2020:**

Anbefales.

**Bilag**

|  |  |
| --- | --- |
| Ansøgning om træterrasse - [adresse] 326-2020-325542 |
| Ansøgning om flydeponton til [adresse] Hans bål | 326-2020-325545 |
| Ansøgning om renovering af fiskernes opbevaring - Havnsø | 326-2020-325543 |